Casa Milorca is 'n 19de eeuse gastehuis in die hartjie van die historiese dorp Prins Albert. Dié gastehuis word deur die eienaar bestuur en is naby verskeie geriewe en besienswaardighede in die dorp geleë.
Casa Milorca het 2 suites en 1 kothuis was individueel versier is. Elke suite het 'n koninggrootte-bed of 2 enkelbeddens en elke kamer het 'n privaat badkamer met 'n Victoriaanse bad en 'n stort. Elke gaste-suite het 'n rakkie vir bagasie, 'n haardroër, tee- en koffiemaakgeriewe met tuisgebakte beskuit en 'n waaier.
Die kothuis-suite het 'n privaat verandah en 'n kombuisie met basiese kombuisgeriewe en -toebehore. Die gastehuis het ook 3 verandahs, 'n tuin, swembad, kuierarea en 'n leeskamer.